钦定古今图书集成/理学汇编/文学典/第113卷 > 邓元锡
## 钦定古今图书集成/理学汇编/文学典/第113卷 > 邓元锡

按《江西通志》：“元锡，字汝极，号潜谷，新城人。举人。闻稽
山良知，学涣然契发。过吉州，问学于邹文庄、刘狮泉
诸先生，胸中益有得一。再赴春官，遂绝意功名事，杜
门三十馀年，著《经绎》《上下函史》等编，殚精研思，阐发
四圣人之蕴。史依洪荒而来，迄于胜国，上编其材取
诸史，其义禀诸经，下编总三才之撰，观《会通》之极而
《异考》”一编，镜二氏与吾儒迭为胜负之故，可谓深切
著明，笃信圣人而不惑者也。以是荐征者拟于吴聘
君、陈同甫之流，征为翰林院待诏。